CELEX: C2006/326/53
Language: sk
Date: 2006-12-30 00:00:00
Title: Vec C-415/06: Návrh na začatie prejudiciálneho konania, ktorý podal Bundesfinanzhof (Nemecko) 11. októbra 2006 – Stahlwerk Ergste Westig GmbH/Finanzamt Düsseldorf-Mettmann

30.12.2006   
            
            
               SK
            
            
               Úradný vestník Európskej únie
            
            
               C 326/26
            
         Návrh na začatie prejudiciálneho konania, ktorý podal Bundesfinanzhof (Nemecko) 11. októbra 2006 – Stahlwerk Ergste Westig GmbH/Finanzamt Düsseldorf-Mettmann
   (Vec C-415/06)
   (2006/C 326/53)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobca: Stahlwerk Ergste Westig GmbH
   
      Žalovaný: Finanzamt Düsseldorf-Mettmann
   Prejudiciálne otázky
   
               1.
            
            
               Je v súlade s článkami 56 a 58 Zmluvy o založení Európskych spoločenstiev, ak si nemecký podnik s príjmami z vykonávania živnostenskej činnosti nemôže od zisku odpočítať straty stálej prevádzkarne umiestnenej v treťom štáte (v danom prípade v Spojených štátoch amerických), pretože podľa príslušnej zmluvy o zamedzení dvojitého zdanenia nepodliehajú príslušné príjmy z činnosti stálej prevádzkarne nemeckému zdaneniu?
            
         
               2.
            
            
               Je v súlade s právom Spoločenstva právna úprava zmluvy s vyššie uvedeným obsahom vzhľadom na výhradu uvedenú v článku 57 ods. 1 prvej vete Zmluvy o založení Európskych spoločenstiev v prípade, že rozhodujúce ustanovenia zmluvy o zamedzení dvojitého zdanenia platili už 31. decembra 1993, avšak z nich vyplývajúce vylúčenie zohľadnenia strát bolo do roku 1998 nemeckým vnútroštátnym právom zrušené?